Babky

Babky je aj množné číslo slova babka, pozri babka.

Babky (; ) sú vrch v Západných Tatrách na Slovensku. Leží nad Jaloveckou dolinou, nad obcou Jalovec, približne  severne od Liptovského Mikuláša. 

 Poloha 
Nachádzajú sa na západnom okraji Tatier, v geomorfologickom podcelku Západné Tatry a ich časti Sivý vrch. Hrebeň leží v Žilinskom kraji, v okrese Liptovský Mikuláš a vrch patrí do katastrálneho územia obce Pavlova Ves.In: Názvy vrchov, dolín, priesmykov a sediel. Bratislava: Úrad geodézie, kartografie a katastra SR, dostupné v archíve. Najbližšími sídlami sú južne situovaný Bobrovček a Jalovec, juhovýchodne leží Žiar, severne Zuberec, severozápadne Huty a juhozápadne Liptovské Matiašovce a Liptovské Beharovce. Vrch sa nachádza v Tatranskom národnom parku a severozápadné svahy zasahujú do národnej prírodnej rezervácie Suchá dolina.

 Opis 
Babky sa nachádzajú v južnej rázsoche Sivého vrchu (). Na severe susedia s vrcholom Malá Kopa (), ktorý je oddelený sedlom Babková priehyba (). 

Z Babiek ďalej vybiehajú tri rázsochy:
 na juhovýchod vybieha rázsocha Štiavne, smerujúca cez široké sedlo k nevýraznému vrcholu Sokol (), za ktorým skalnou stenou klesá do Jaloveckej doliny
 na juh vybieha rázsocha Grúň, ktorý nižšie mení názov na Boroviny
 na západ vedie rázsocha, ktorá sa po cca 400 metroch delí na dve ramená oddelené dolinou Hôľne:
 juhozápadné, ktoré klesá cez časti nazývané Stráž, Roveň a Hrachovisko do sedla Ústie (), za ktorým sa dvíha posledný vrchol Žiarik ()
 západné s vrcholom Fatrová (), kde sa rozdeľuje na dve vetvy: juhozápadnú vetvu Opálenica a severozápadnú vetvu Omálenika, ktorú Kamenný žľab opäť rozdeľuje na Dobšový grúň končiaci vrcholom Vyšná kopa a Kamenný grúň s vrcholom Nižné Haldy.

Masív Babiek sa rozkladá medzi dolnou časťou Suchej doliny na západe a Jaloveckej doliny na východe. Z juhu pod ne zabieha neveľká Šanková dolina, zvaná tiež Dolina Starej vody, ktorá je ohraničená chrbtami Stráž a Grúň. Na východ od chrbta Grúňa se nachádza Dolina pod Štiavnom, ktorej predĺžením je žľab Uhlisko. Severozápadné svahy odvodňuje potok Huňová do Suchého potoka a Kvačianky v povodí Váhu, voda z južnej časti odteká potokom Stará voda do Petrušky a Liptovskej Mary a z východných smeruje do Jalovčanky.

Babky sú budované prevažne uhličitanovými horninami, menej tiež zlepencami a pieskovcami. Do určitej miery sa tu vyvinuli krasové javy, zvlášť v chrbte Opálenice, kde sa nachádzajú jaskyne Dúpnica, Medvedia jaskyňa a Biela jaskyňa. Severozápadným smerom od vrcholu Babiek sa nachádzalo neveľké Babkové pliesko. V roku 1945 prestalo existovať, keď výbuch granátu poškodil dno. 

Východne sa nachádza Skala (), Mních (), Trnác (), Ráztoka (), Jalovecká kopa () a Baníkov (), severne Jalovecká hora (), Lysec (), Malá Kopa (), Sivý vrch (), Veľká Kopa (), Ostrá (), Žľaby (), Suchý vrch (), Biela skala () a Huňová (), západne Holica (), Kamenné (), Fatrová (), Opálenica () a Roveň () a južne Lipovec () a Sokol (). Vrcholom vedie značený turistický chodník. 

 Výhľady 
Vrcholová časť je porastená nesúvislým porastom, ktorý umožňuje obmedzený rozhľad. Z vhodných častí sú viditeľné okolité vrcholy Západných Tatier, blízke doliny a Liptovská kotlina, no tiež Oravské Beskydy, Oravská Magura, Skorušinské a Chočské vrchy, Malá a Veľká Fatra a Nízke Tatry.

 Prístup 
 po  zelenej turistickej značke:
 od severu zo Sivého vrchu v hlavnom hrebeni Západných Tatier cez Ostrú, Sedlo Predúvratie a sedlo Babková priehyba 
 od juhu z Rázcestia na Tokarinách cez Rázcestie pod Babkami
 po  modro značenej turistickej trase z Bobroveckej vápenice cez Rázcestie pod Babkami

 Referencie 

 Pozri aj 
 Západné Tatry
 Sivý vrch (geomorfologická časť)
 Tatranský národný park
 Sivý vrch (národná prírodná rezervácia)
 Zoznam vrcholov v Západných Tatrách

 Iné projekty 

 Externé odkazy 
 Poloha na turistickej mape
 Babky na Turistika.cz
 Babky na Treking.cz

Kategória:Tisícovky na Slovensku
Kategória:Vrchy Západných Tatier
Kategória:Vrchy v okrese Liptovský Mikuláš
Kategória:Pavlova Ves